***VZN vyvesený na úradnej tabuli v obci Varhaňovce dňa: 13. 11. 2011***

***VZN nadobúda účinnosť dňa: 01. 01. 2013***

***NÁVRH***

***Obecné zastupiteľstvo vo Varhaňovciach. na základe § 6 zák. SNR č. 369/1990 Zb. o obecnom zriadení v znení neskorších predpisov a zák. č. 582/2004 Z. z. o miestnych daniach a  miestnom poplatku za komunálne odpady a  drobné stavebné odpady v znení neskorších predpisov v y d á v a  pre územie obce Varhaňovce toto***

### **V Š E O B E C N E Z Á V Ä Z N É N A R I A D E N I E**

č. 2/ 2012

***o miestnych daniach***

***a o miestnom poplatku za komunálne odpady a drobné stavebné odpady***

**na území obce VARHAŇOVCE**

I. č a s ť

#### ÚVODNÉ USTANOVENIA

**§ 1**

(1) Toto všeobecne záväzné nariadenie (ďalej len „VZN“) upravuje podrobne podmienky ukladania miestnych daní a miestnom poplatku za komunálne odpady a  drobné stavebné odpady (ďalej len „ dane a  poplatok“) na území obce Varhaňovce

**§2**

) Obec Varhaňovce na svojom území ukladá tieto dane:

a/ daň z nehnuteľností

b/ daň za psa

c/ daň za užívanie verejného priestranstva

d/ daň za ubytovanie

e/ daň za predajné automaty

f/ daň za nevýherné hracie prístroje

(3) Obec Varhaňovce na svojom území ukladá poplatok za komunálne odpady a  drobné stavebné odpady.

**§3**

(1) Zdaňovacím obdobím daní a to dane z nehnuteľností, dane za psa, dane za predajné automaty, dane za nevýherné hracie prístroje a poplatku uvedeného v § 2 je kalendárny rok, ak § 90 ods. 3 a 6 neustanovujú inak.

1. č a s ť

**Daň z nehnuteľností**

**§ 4**

###### Daň z nehnuteľností zahŕňa

a/ daň z pozemkov,

b/ daň zo stavieb,

c/ daň z bytov a z nebytových priestorov v bytovom dome (ďalej len „daň z bytov“).

#### ***Daň z pozemkov***

**§ 5**

**Daňovík**

(1) Daňovníkom dane z pozemkov , ak v odseku 2 nie je uvedené inak sú tí, ktorí sú uvedení v ustanovení § 5 zák. č. 582/2004 Z. z. o miestnych daniach a  miestnom poplatku za komunálne odpady a  drobné stavebné odpady (ďalej len „zákon o miestnych daniach“).

**§ 6**

**Predmet dane**

(1) Predmetom dane z pozemkov sú pozemky na území SR v tomto členení

a/ orná pôda, chmeľnice, vinice, ovocné sady,trvalé trávne porasty b/ záhrady

c/ zastavané plochy a nádvoria, ostatné plochy

d/ lesné pozemky, na ktorých sú hospodárske lesy, rybníky s chovom rýb a ostatné hospodárske využívané vodné plochy

e/ stavebné pozemky

**§ 7**

**Základ dane**

1/ Základom dane z pozemkov podľa § 6 ods. 1 písm. a) je hodnota pozemku bez porastov určená vynásobením výmery pozemkov v m2 a hodnoty pôdy za 1m2/ príloha č. 1

2/ Základom dane z pozemkov § 6 ods. 1 písm. b, c) je hodnota pozemku určená vynásobením výmery pozemkov v m2 a hodnoty pôdy za 1m2/ príloha č. 2/

3/ Základom dane z pozemkov § 6 ods. 1 písm. d) je hodnota pozemku bez porastov určená vynásobením výmery pozemkov v m2 a zistenej hodnoty pozemku za 1m2podľa predpisov o stanovení všeobecnej hodnoty majetku

**§8**

**Sadzba dane**

1) Všeobecná ročná sadzba dane z pozemkov je pre jednotlivé druhy pozemkov nasledovná

a/ orná pôda, chmeľnice, vinice, ovocné sady, trvalé trávne porasty 0,5 % zo základu dane,

b/ záhrady 0,5 % zo základu dane

c/ zastavané plochy a nádvoria, ostatné plochy 0,3 % zo základu dane,

d/ lesné pozemky, na ktorých sú hospodárske lesy, rybníky s chovom rýb a ostatné hospodárske využívané vodné plochy 0,3% zo základu dane,

e/ stavebné pozemky 0,3% zo základu dane,

g/ za pozemky na ktorých sa nachádza zariadenie na výrobu elektriny zo slnečnej energie

1,5% zo základu dane

(2) V časti obce Varhaňovce je hodnota pozemkov pre doleuvedené druhy pozemkov nasledovná

a/ Orná pôda........................................................................ --- 0,22,- Eur

b/ Trvale trávne porasty .......................................................---0,0547,- Eur

c/ Stavebné pozemky ...................................................... ---18,58,- Eur

d/ Záhrady........................... ............................................. ---1,85,- Eur

e/ Zastavané plochy a nádvoria ........................................ ---1,85,-Eur

f/ Ostatné plochy s výnimkou stavebných pozemkov ....... ---1,85,-Eur

g/ Lesné pozemky, rybníky, hospodársky využívané vodné plochy---0,09,- Eur

**Daň zo stavieb**

**§ 9**

**Daňovník**

(1) Daňovníkom dane zo stavieb sú tí, ktorí sú uvedení v ustanovení § 9 zákona o miestnych daniach.

**§ 10**

**Predmet dane**

(1) Predmetom dane zo stavieb sú stavby na území obce Varhaňovce, uvedené v ustanovení § 10 zákona o miestnych daniach

**§ 11**

**Základ dane**

(1) Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby., pričom sa do zastavanej plôch nezapočítava prečnievajúca časť strešnej konštrukcie

**§ 12**

**Sadzba dane**

(1) Ročná sadzba dane zo stavieb je súčinom sadzby dane a plochy za každý aj začatý m2 zastavanej plochy.

(2) V časti obce Varhaňovce je sadzba dane zo stavieb nasledovná

a/ stavby na bývanie a drobné stavby 0,04 Eur

b/ stavby na pôdohospodársku produkciu, skleníky, stavby využívané na

skladovanie vlastnej pôdohospodárskej produkcie, vlastnej administratívy stavby pre vodné

hospodárstvo 0,06 Eur

c/ stavby rekreačných a záhradkárskych chát a domčekov na individuálnu rekreáciu 0,04 Eur

d/ samostatne stojace garáže a samostatné stavby hromadných garáží a stavby určené alebo používané na tieto účely, postavené mimo bytových domov 0,04 Eur

e/ priemyselné stavby a stavby slúžiace energetike, stavby slúžiace stavebníctvu

stavieb na skladovanie vlastnej produkcie a vlastnú administratívu, súvisiace s vlastným podnikaním 0,33 Eur

f/ stavby na ostatnú podnikateľskú a zárobkovú činnosť, skladovanie a

administratívu súvisiacu s ostatným podnikaním a so zárobkovou činnosťou 0,33,- Eur

g/ ostatné stavby neuvedené v pís.a až f 0,04,- Eur

(3) Pri viacpodlažných stavbách , daň zo stavieb sa vypočíta ako súčin základu dane podľa § 11 a ročnej sadzby dane zo stavieb § 12 o súčin počtu ďalších nadzemných podlaží a príplatku za podlažie . do počtu ďalších podlaží pri výpočte dane zo stavieb v prípade viacpodlažnej stavby sa nezapočítava prvé nadzemné podlažie

#### ***Daň z bytov***

**§13**

**Daňovník**

(1) Daňovníkom dane z bytov sú tí, ktorí sú uvedení v ustanovení § 13 zákona o miestnych daniach.

**§ 14**

**Predmet dane**

(1) Predmetom dane z bytov v bytovom dome na území obce Varhaňovce, v ktorom aspoň jeden byt alebo nebytový priestor nadobudli do vlastníctva fyzické osoby alebo právnické osoby, sú byty a nebytové priestory.

**§ 15**

**Základ dane**

(1) Základom dane z bytov je výmera podlahovej plochy bytu alebo nebytového priestoru v m2.

**§ 16**

**Sadzba dane**

(1) Ročná sadzba dane z bytov je 0,06,- Eur za každý aj začatý m2 zastavanej plochy bytu a nebytového priestoru.

#### **Spoločné ustanovenia pre daň z nehnuteľností**

**§17**

**oslobodenie od dane a zníženie dane**

1) Od dane sú oslobodené pozemky a stavby uvedené v § 17 ods. 1 zákona o miestnych daniach

2/ Sumu dane z nehnuteľnosti sa nebude vyrubovať pri dani menšej ako 2 ,00 Eur

**§ 18**

**Vznik a zánik daňovej povinnosti**

(1) Vznik a zánik daňovej povinnosti je uvedený v § 18 ods.1,2 zákona o miestnych daniach

***III. časť***

***Daň za psa***

**§ 22**

**Predmet dane**

# (1) Predmetom dane za psa je pes starší ako 6 mesiacov chovaný fyzickou osobou alebo právnickou osobou.

# (2)Predmetom dane za psa nie je - pes chovaný na vedecké účely a výskumné účely, pes umiestnený v útulku zvierat, pes so špeciálnym výcvikom na sprevádzanie nevidomej osoby a pes, ktorého vlastní občan s ťažkým zdravotným postihnutím.

# § 23

# Daňovník

(1) Daňovníkom je fyzická osoba alebo právnická osoba, ktorá je vlastníkom psa alebo držiteľom psa, ak sa nedá preukázať, kto psa vlastní.

**§ 24**

**základ dane**

(1) Základom dane je počet psov.

**§25**

**sadzba dane**

(1) Sadzba dane je 4,00 - Eur za jedného psa a kalendárny rok.

**§ 26**

**Vznik a zánik daňovej povinnosti**

(1) Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane a zaniká posledným dňom mesiaca , v ktorom pes prestal byť predmetom dane.

**§ 27**

**Spôsoby vyberania dane**

a/ V hotovosti do pokladne obecného úradu,

b/ Na účet určený správcom dane pri vyrubovaní

**§ 28**

**Správa dane**

Pes chovaný v katastrálnom území obce Varhaňovce - správcom dane je obec Varhaňovce

**§ 29**

**Splnomocňovacie ustanovenia**

Obec Varhaňovce znižuje sadzbu dane za psa o 50%, pre osamotene žijúcich dôchodcov nad 62 rokov, bývajúcich v rodinných domoch

***IV. časť***

**Daň za užívanie verejného priestranstva**

**§ 30**

**Predmet dane**

1. predmetom dane je osobitné užívanie verejného priestranstva
2. Verejným priestranstvom na účely tohto VZN sú verejnosti prístupné pozemky vo vlastníctve obce Varhaňovce

**§ 31**

**Daňovník**

(1) Daňovníkom je fyzická osoba alebo právnická osoba, ktorá verejné priestranstvo užíva.

**§ 32**

**Základ dane**

(1) Základom dane za užívanie verejného priestranstva je výmera užívaného verejného priestranstva v m2

**§ 33**

**Sadzba dane**

(1) Sadzbu dane za užívanie verejného priestranstva je 0,50,-Eur za každý aj začatý m2 osobitne užívaného verejného priestranstva a za každý aj začatý deň.

(2)Za dočasné parkovanie motorového vozidla je sadzba 0,03, Eur za každú aj začatú hodinu a jedno parkovacie miesto.

**§ 34**

**Vznik a zánik daňovej povinnosti**

(1) Daňová povinnosť vzniká začatím užívania verejného priestranstva a zaniká ukončením užívania verejného priestranstva.

(2)Daňovník je povinný oznámiť svoj zámer osobitného užívania verejného priestranstva Obecnému úradu vo Varhaňovciach a to pred začatím osobitného užívania verejného priestranstva, najneskôr v deň, v ktorom sa má realizovať užívanie verejného priestranstva.

**§ 35**

**správa dane**

(1) Miestnu daň obec vyrubí platobným výmerom a splatnosť sa stanovuje nasledovne:

a/ jednorázovo v hotovosti do pokladne obecného úradu, na účet obce Varhańovce 20627572/0200

b/ pri dobe užívania verejného priestranstva najviac 15 dní pri ohlasovaní vzniku poplatkovej povinností na Obecnom úrade vo Varhaňovciach

c/ pri dobe užívania verejného priestranstva dlhšie ako 15 dní a to týždennými alebo mesačnými splátkami, pričom termín a spôsob splátok určí poverený zamestnanec správcu miestnej dane na Obecnom úrade vo Varhaňovciach pri ohlásení vzniku daňovej povinnosti daňovníkom.

**§ 36**

**Splnomocňovacie ustanovenia**

(1) Verejnými priestranstvami sa rozumejú nasledovné miesta:

a/ hlavné (štátne) a všetky vedľajšie (miestne) cestné komunikácie v celej svojej dĺžke a v šírke od krajnice po krajnicu,

b/ vybudovaný chodník, príp. aj upravená plocha pre chodenie obyvateľov na celom území obce,

c/ námestie pred obecným úradom

d/ všetky neknihované parcely v intraviláne obce,

e/ miestne parky

.

(2) Vyhradenými priestormi verejného priestranstva na dočasné parkovanie motorového vozidla v obci Varhaňovce sú:

a/ všetky miestne komunikácie a všetky hlavné cesty ,

b/ námestie pred obecným úradom.

(3) Od daňovej povinnosti pri používaní verejného priestranstva sú oslobodené osoby s trvalým pobytom v obci Varhaňovce

***V. časť***

**Daň za ubytovanie**

**§ 37**

**Predmet dane**

(1) Predmetom dane za ubytovanie je odplatné prechodné ubytovanie fyzickej osoby v ubytovacom zariadení ktorého kategorizáciu určuje osobitný predpis

**§ 38**

**daňovník**

(1) Daňovníkom je fyzická osoba, ktorá sa v zariadení odplatne prechodne ubytuje.

**§39**

**Základ dane**

(1) Základom dane je počet prenocovaní.

**§ 40**

**Sadzba dane**

(1) Sadzba dane je 0,15,- Eur na osobu a prenocovanie.

**§ 41**

**Vyberanie dane**

(1) Platiteľom dane je prevádzkovateľ zariadenia, ktorý odplatné prechodné ubytovanie poskytuje.

**§42**

**správa dane**

(1)Daň v katastrálnom území obce Varhaňovce spravuje obec Varhaňovce, starostom obce a poverenými zamestnancami

**§ 43**

**splnomocňovacie ustanovenia**

(1)O vybratej dani vedie prevádzkovateľ evidenciu v "knihe ubytovaných".

(2) Daň za ubytovanie prevádzkovateľ vyberá pri nástupe daňovníka do zariadenia, v hotovosti  v Eurách.

(3) O zaplatení dane prevádzkovateľ vypíše príjmový pokladničný doklad s predpísanými náležitosťami.

(4) Daň prevádzkovateľ odvádza obecnému úradu nasledovným spôsobom :

a/ Raz štvrťročne do pokladne OcÚ do 30dní od skončenia príslušného štvrťroka

b/ Raz štvrťročne na účet obce 20627572/0200, VS: IČO, SS: príslušný štvrťrok rok /napr. 22013/ do 30dní od skončenia príslušného štvrťroka

***VI. časť***

***Daň za predajné automaty***

**§ 44**

**Predmet dane**

(1) Predmetom dane za predajné automaty sú prístroje a automaty, ktoré vydávajú tovar za odplatu (ďalej len „predajné automaty“) a sú umiestnené v priestoroch prístupných verejnosti

**§45**

**Daňovník**

(1) Daňovníkom je fyzická osoba alebo právnická osoba, ktorá predajné automaty prevádzkuje.

**§46**

**Základ dane**

(1) Základom dane je počet predajných automatov.

**§47**

**Sadzba dane**

(1) Sadzba dane je 40,00,- Eur za jeden predajný automat a kalendárny rok.

**§48**

**Vznik a zánik daňovej povinnosti**

(1) daňová povinnosť vzniká prvým dňom kalendárneho mesiaca nasledujúceho po mesiaci v ktorom sa predajný automat začína prevádzkovať a zaniká posledným dňom mesiaca v ktorom sa ukončilo jeho prevádzkovanie

**§50**

**Správa dane**

(1) )Daň v katastrálnom území obce Varhaňovce spravuje obec Varhaňovce, starostom obce a poverenými zamestnancami

**§51**

**Splnomocňovacie ustanovenia**

(1) Daňovník je povinný písomne oznámiť vznik daňovej povinnosti, počet predajných automatov, prevádzku v ktorej sa predajné automaty nachádzajú, správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť. V ďalších zdaňovacích obdobiach je daň na zdaňovacie obdobie splatná bez vyrubenia do 31. januára tohto zdaňovacieho obdobia.

(2)Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce dni zdaňovacieho obdobia, za ktoré bola daň zaplatená.

(3) Písomné oznámenie pri vzniku daňovej povinnosti obsahuje – identifikačné údaje daňovníka, identifikáciu predajného automatu, miesto prevádzkovania, skupiny vydávaných tovarov automatom.

(4) Písomné oznámenie pri zániku daňovej povinnosti obsahuje – identifikačné údaje daňovníka, identifikáciu predajného automatu, miesto doterajšieho prevádzkovania.

(5) Daň obec vyberá nasledovným spôsobom :

a/ V hotovosti do pokladne OcÚ ,

b/ Na účet obce 20627572/0200, VS: IČO pri podaní oznámenia o vzniku daňovej povinnosti

(6) Na účely výberu dane prevádzkovateľ je povinný viesť nasledovnú preukaznú evidenciu ohľadne každého predajného automatu osobitne:

a/ výrobné číslo predajného automatu

b/ skupiny tovarov predajného automatu.

***VII. časť***

***Daň za nevýherné hracie prístroje***

**§ 52**

**Predmet dane**

(1) Predmetom dane za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti (ďalej len „nevýherné hracie prístroje“).

(2) Nevýherné hracie prístroje sú:

a) elektronické prístroje na počítačové hry,

b) mechanické prístroje, elektronické prístroje, automaty a iné zariadenia na zábavné hry.

**§53**

**Daňovník**

(1) Daňovníkom je fyzická osoba alebo právnická osoba, ktorá nevýherné hracie prístroje prevádzkuje.

**§ 54**

**Základ dane**

(1) Základom dane je počet nevýherných hracích prístrojov.

**§55**

**Sadzba dane**

(1) Sadzba dane je 50,- Eur za jeden nevýherný hrací prístroj a kalendárny rok.

**§ 56**

**Vznik a zánik daňovej povinnosti**

(6) Daňová povinnosť vzniká prvým dňom kalendárneho mesiaca nasledujúceho po mesiaci v ktorom sa nevýherný hrací prístroj začal prevádzkovať a zaniká posledným dňom dňom v ktorom sa ukončilo jeho prevádzkovanie

**§ 58**

**Správa dane**

(1)Daň v katastrálnom území obce Varhaňovce spravuje obec Varhaňovce, starostom obce a poverenými zamestnancami

**§ 59**

**Splnomocňovacie ustanovenia**

(1) Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť. V ďalších zdaňovacích obdobiach je daň na zdaňovacie obdobie splatná bez vyrubenia do 31. januára tohto zdaňovacieho obdobia.

(2) Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce dni zdaňovacieho obdobia, za ktoré bola daň zaplatená.

(3) Oznamovaciu povinnosť si daňovník musí splniť písomným oznámením, ktoré doručí osobne alebo doporučeným listom na Obecný úrad vo Varhaňovciach.

(4) Písomné oznámenie pri zániku daňovej povinnosti obsahuje – identifikačné údaje daňovníka, identifikáciu nevýherného hracieho prístroja, miesto prevádzkovania.

(5) Daň obec vyberá nasledovným spôsobom :

a/ V hotovosti do pokladne OcÚ

b/ Na účet obce20627572/0200, VS: IČO pri vzniku daňovej povinnosti

(6) Na účely výberu dane prevádzkovateľ je povinný viesť nasledovnú preukaznú evidenciu ohľadne každého nevýherného hracieho prístroja osobitne:

a/ výrobné číslo nevýherného hracieho prístroja

b/ umiestnenie nevýherného hracieho prístroja

***VIII. časť***

***Poplatok***

***§77***

**Poplatok za komunálne odpady**

**a drobné stavebné odpady**

(1) Poplatok za komunálne odpady a drobné stavebné odpady (ďalej len „poplatok“) sa platí za komunálne odpady a drobné stavebné odpady, ktoré vznikajú na území obce.

(2) Ak ďalej nie je ustanovené inak, poplatok platí poplatník, ktorým je

a) fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len "nehnuteľnosť"),

b) právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,

c) podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

(3) Ak má osoba podľa odseku 2 písm. a) v obci súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba podľa odseku 2 písm. a) tohto ustanovenia v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého pobytu alebo prechodného pobytu /to neplatí, ak je v obci zavedený množstvový zber/.

(4) Poplatok od poplatníka v ustanovenej výške pre obec vyberá a za vybraný poplatok ručí

a/ vlastník nehnuteľnosti; ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí; ak nedošlo k určeniu zástupcu alebo správcu, obec určí spomedzi vlastníkov alebo spoluvlastníkov zástupcu, ktorý poplatok pre obec vyberie,

b/ správca, ak je vlastníkom nehnuteľnosti štát, vyšší územný celok alebo obec (ďalej len "platiteľ"). Platiteľ a poplatník sa môžu písomne dohodnúť, že poplatok obci odvedie priamo poplatník; za odvedenie poplatku obci ručí platiteľ.

(5) Poplatková povinnosť vzniká dňom, ktorým nastane skutočnosť uvedená v odseku 2 tohto ustanovenia. Poplatková povinnosť zaniká dňom, ktorým zanikne skutočnosť zakladajúca vznik poplatkovej povinnosti.

**§ 78**

**sadzba poplatku**

(1) Sadzba poplatku je: a/ fyzická osoba – 8,- Eur na 365 dní, pri užívaní 110 L Kuka nádoby

– 0,07 Eur/kg pri objednávke samostatného vývozu vo veľkoobjemovom kontajneri

b/ súkromný podnikateľ, právnická osoba – 28,- Eur na 365 dní, za 1 ks 110 L Kuka nádoby

–0,07 Eur/kg pri objednávke samostatného vývozu vo veľkoobjemovom kontajneri

c/ Separovaný zber – sklo a PE obaly bezplatne

d/ Plastové vrecia z potlačou – 1,10,- Eur/ 1 kus

e/ veľkoobjemové kontajneri pristavené 2x ročne obcou - bezplatne

f/ zabezpečenie vývozu sklenených obalov,  PE obalov, papiera bude zabezpečované obcou do nádob – vriec, farebne rozlíšených, určených na separovanie

g/ zabezpečenie vývozu odpadu naviac ( keď občanovi nepostačuje 110L kuka nádoba) bude zabezpečované vrecami s potlačou, ktoré si budú môcť poplatníci - občania zakúpiť za cenu vývozu 1,10 Eur za 1 ks

h/ zabezpečiť vývoz veľkoobjemových kontajnerov podľa potreby, na náklady obce ( kontajnery budú pristavované v hornej , dolnej rómskej osade a na obci v jarných a jesenných mesiacoch 2x ročne), na cintoríne nepretržite

i/ biologický rozložiteľný odpad si každý vlastník pozemku likviduje na vlastnom pozemku kompostovaním

j/ nebezpečný odpad a elektro odpad likviduje obec v spolupráci s vývozcom, formou zberu dvakrát ročne - bezodplatne

**§ 80**

**Oznamovacia povinnosť**

(1) Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30dní odo dňa vzniku poplatkovej povinnosti

a/ uviesť svoje meno, priezvisko, dátum narodenia, adresu trvalého pobytu, adresu prechodného pobytu (ďalej len "identifikačné údaje"); ak je poplatníkom osoba podľa odseku 2 písm. b) alebo písm. c) tohto ustanovenia názov alebo obchodné meno, sídlo alebo miesto podnikania, identifikačné číslo (IČO),

b/ identifikačné údaje iných osôb, ak za ne plní povinnosti poplatníka podľa § 77 ods. 7 zákona o miestnych daniach,

c/ údaje rozhodujúce na určenie poplatku podľa § 79 zákona o miestnych daniach /ak je zavedený množstvový zber/, spolu s ohlásením predloží aj doklady potvrdzujúce uvádzané údaje; ak súčasne požaduje zníženie alebo odpustenie poplatku podľa § 83 zákona o miestnych daniach aj doklady, ktoré odôvodňujú zníženie alebo odpustenie poplatku.

(2) Poplatník je oprávnený podať obci ohlásenie aj v prípade, ak zistí, že jeho povinnosť platiť poplatok má byť nižšia, ako mu bola vyrubená, alebo ak žiada o zníženie poplatku z dôvodu, že neužíva nehnuteľnosť, ktorú je oprávnený užívať.

**§81**

**Vyrubenie poplatku**

(1) Poplatok vyrubí obec rozhodnutím na celé zdaňovacie obdobie

(2) Splatnosť poplatku do 15 dní odo dňa nadobudnutia právoplatnosti rozhodnutia

(3) Pri poplatku nad 40,-Eur, obec rozdelí poplatok na splátky po 1/3

**§82**

**Vrátenie, zníženie a odpustenie poplatku**

(1) Obec poplatok zníži podľa najnižšej sadzby alebo odpustí za obdobie, za ktoré poplatník obci preukáže na základe nasledovných podkladov:

a/ Potvrdenia prechodného ubytovania a zaplatenia poplatku v inej obci, meste, že sa v určenom období dlhodobo zdržiava alebo zdržiaval v zahraničí, inom meste resp. obci alebo že, neužíva nehnuteľnosť, ktorú je oprávnený užívať, viac ako 90 po sebe nasledujúcich dní.

(2) O zníženie poplatku možno žiadať v týchto prípadoch:*-*

a/ Pri získaní Jánskeho plakety za odber krvi ( zlatá a diamantová o ½ výšky poplatku, bronzová a strieborna o 1/3 výšky poplatku) a to v lehote do 30 dní od získania Jánskeho plakety

b/ Pri osamelo žijúcich dôchodcoch nad 62 rokov, žijúcich osamotene, v samostatnom  rodinnom dome, o ½ výšky poplatku na občana

§ 83

**Spoločné ustanovenia**

(1) Správu miestnych daní a miestneho poplatku vykonáva obec Varhaňovce prostredníctvom starostu obce a poverených zamestnancov obce .

(2) Postavenie povereného zamestnanca obce - správcu dane z nehnuteľnosti má len písomne poverený zamestnanec obce.

(3) Poplatok obec vyberá nasledovným spôsobom :

a/ V hotovosti do pokladne OcÚ

b/ Na účet obce 20627572/0200, VS: rč / u právnických osôb a podnikateľov IČO/

**§ 14**

**Záverečné ustanovenia**

(1) Pokiaľ v tomto všeobecne záväznom nariadení nie je podrobnejšia úprava, odkazuje sa na zákon č. 582/2004 Z. z. v znení neskorších zákonov o miestnych daniach a miestnom poplatku za komunálne odpady a drobné stavebné odpady a zák. SNR č.563/2009 Z. z. o správe daní ( daňový poriadok).

(2) Na tomto Všeobecne záväznom nariadení obce Varhaňovce sa uznieslo Obecné zastupiteľstvo vo Varhaňovciach a to dňa ...... . 2012

(3) Dňom účinnosti tohto všeobecne záväzného nariadenia sa zrušuje Všeobecne záväzné nariadenie obce Varhaňovce č. 5/2011 zo dňa 6.11. 2011 o  a miestnych daniach a o miestnom poplatku za komunálne odpady a drobné stavebné odpady .

(4) Zmeny a doplnky tohto Všeobecne záväzného nariadenia schvaľuje Obecné zastupiteľstvo vo Varhaňovciach na ... zasadnutí obecného zastupiteľstva uznesením

č. ....... /2012

Vo Varhaňovciach dňa: .. .. 2012

...........................

starosta obce

Anton Štefko